Александър Боримечков
Александър Михайлов Боримечков е български революционер, деец на Вътрешната македоно-одринска революционна организация и по-късно на Българската комунистическа партия.

Биография 
Роден е в кумановското село Градище, Османската империя. Участва в Илинденското въстание. След Балканската война се преселва в България със семейството си. Участва във Владайското въстание в 1918 година, заради което е осъден и затворен. През 1919 става член на Българската комунистическа партия. Участва в подготовката на Септемврийското въстание в 1923 година. Член е на Военната организация на БКП и на бойна група в София. На 28 април 1925 година по време на така наречените априлски събития e обкръжен от полицаи и войници. След еднодневна престрелка се самоубива.

Бележки 

Български комунисти до 1944 година
Жертви на Априлските събития в България (1925)
Дейци на ВМОРО
Български революционери от Македония
Хора от община Куманово
Починали в София
Български самоубийци
Български имигранти от Македония в София